<classify> Na TUNU NASSOR -DAR ES SALAAM JAMII imeombwa kuwasaidia watu wenye ulemavu kwa kuweka wakalimanikatika nyumba za ibada ili nao waweze kushiriki ibada kama wengine. Akizungumza kwenye mafunzo kwa wanahabari Dar es Salaam juzi, wakatiakichangia mada kuhusu changamoto wazipatazo watu wenye ulemavu, Ofisa UtawalaIdara ya Ushawishi na Utetezi kutoka Hospitali ya CCBRT, Anna Gugu alisemaukosefu wa wakalimani katika nyumba hizo umekuwa ukichangia watu wengi wenye ulemavukushindwa kwenda kanisani au msikitini. Alisema wakati sasa umefika kwa jamii kuona umuhimu wa wakalimanikatika maeneo muhimu ili watu wenye ulemavu nao wapate haki zao za msingi. Imekuwa jambo la kawaida kushindwa kwenda kanisani kwa sababu kila ninapoendanajikuta sielewi kinachoendelea jambo ambalo limekuwa likinitesa mno kwaninatamani kusali, alisema Anna. Anna ambaye ni mtu mwenye ulemavu wa kutosikia, aliwaomba viongozi wadini kuweka wakalimani ili nao wapate haki hiyo ya msingi ya kuabudu. Kwa upande wake, Meneja wa Kitengo Cha Ushawishi a Utetezi wa CCBRT, Fredrick Msigallah,alisema mbali ya uwepo wa sheria zinazowaongoza watu wenye ulemavu lakini jamii bado haina uelewa kuhususheria hizo. Alisema jamii imekuwa ikiwachukulia watu wenye ulemavu kama niwasioweza kufanya shughuli yeyote jambo ambalo limekuwa likisababisha wengikukosa haki zao za msingi ikiwamo kupata ajira halali ili waweze kujipatiakipato. Msigalla alisema ifike wakati kundi hilo likapewa nyenzo mbalimbaliza kufanyakazi ili waweze kujitegemea wenyewe badala ya kuwafanya waweombaomba. Alisema Serikali na wadau mbalimbali wanapojenga nyumba au ofisi zaowahakikishe wanakumbuka kujenga miundombinu ya watu wenye ulemavu ili kuwapaurahisi wa kufika na kupata huduma mbalimbali.  <topic>: kitaifa 